**Podávanie žiadostí o sprístupnenie informácie**

Žiadosť o sprístupnenie informácií ( ďalej len „ žiadosť“), ktorá je podaná na Inšpektorát práce ( ďalej len IP ) a jej vybavovanie zamestnancami IP sa riadi zákonom č. 211/2000 Z.z. o slobodnom prístupe k informáciám a o zmene a doplnení niektorých zákonov v znení neskorších predpisov.

Žiadosť možno podať:

- písomne prostredníctvom pošty na adrese:

*Inšpektorát práce Nitra, Jelenecká 49, 950 38 Nitra*

- písomne osobným podaním na podateľni

- telefonicky na čísle: 037/ 6933854

- faxom na čísle: 037/7415241

- elektronicky na adresu: ip.nitra@nr.ip.gov.sk

- ústne osobne v pracovných dňoch v čase od 8:00 hod. do 15:00 hod.

Žiadosť je podaná dňom, keď bola doručená resp. oznámená na inšpektorát práce ako povinnej osobe príslušnej vo veci konať.

Zo žiadosti musí byť zrejmé :

* že je určená Inšpektorátu práce Nitra
* kto ju podáva – meno, priezvisko a adresa trvalého / prechodného pobytu
* názov alebo obchodné meno, sídlo
* akých informácií sa týka
* aký spôsob sprístupnenia žiadateľ navrhuje ( spôsoby sprístupnenia informácií : najmä ústne, nahliadnutím do spisu vrátane možnosti vyhotoviť si odpis, výpis, odkopírovanie informácie na technický nosič dát, sprístupnením kópií, telefonicky, faxom, poštou, elektronickou poštou ).

Ak tieto náležitosti žiadosť nemá, úrad bezodkladne vyzve žiadateľa, aby ju doplnil v lehote nie kratšej ako **7 dní** a zároveň ho poučí ako treba doplnenie urobiť. Ak tejto výzve žiadateľ nevyhovie a informáciu pre tento nedostatok nie je možné sprístupniť, žiadosť sa odloží.

**Obdobným spôsobom možno tiež podať inú žiadosť, návrh, podnet, sťažnosť alebo iné**

**podanie.**